
[bookmark: _Toc231478525]Svrha i područje primjene
Svrha postupka je definirati aktivnosti od zaprimanja pritužbe/žalbe do donošenja odluke s ciljem jednoznačnog postupanja. 

Primjenjuje se u provođenju procesa upravljanja pritužbama i žalbama.

U provođenju postupka sudjeluju 
Akreditacijsko vijeće 
Ravnatelj
Ured ravnatelja
Načelnik / Odgovorna osoba područja
Odbor za žalbe
Rukovoditelj sustava upravljanja

[bookmark: _Toc231478526]Postupak
[bookmark: _Toc231478527]Pritužbe
[bookmark: _Toc231478528]Pritužba/Complaint
izraz nezadovoljstva koji osoba ili organizacija upućuje akreditacijskom tijelu koji se odnosi na aktivnosti tog tijela ili na aktivnosti akreditiranog tijela za ocjenjivanje sukladnosti (akreditirano tijelo i tijelo u postupku akreditacije) na koji se očekuje odgovor, a različit je od žalbe.
Hrvatska akreditacijska agencija (HAA) razlikuje ove vrste pritužbi: 
pritužbe na rad HAA (HAA, zaposlenih u HAA i vanjskih suradnika ocjenitelja i eksperata HAA)
pritužbe na rad akreditiranih tijela

Pritužbe na rad HAA
Akreditirana tijela, tijela u postupku akreditacije ili druge zainteresirane strane, nezadovoljni radom HAA (radom koji se ne odnosi na razloge zbog kojih se podnosi žalba), mogu HAA podnijeti pritužbu.

Pritužbe na rad akreditiranih tijela
Korisnici usluga tijela za ocjenjivanje sukladnosti akreditiranih od strane HAA, ili druge zainteresirane strane, kada nisu zadovoljni radom tih tijela, mogu na njihov rad podnijeti pritužbu HAA.

[bookmark: _Toc231478529]Opće
U postupku rješavanja pritužbe mora se uzeti u obzir zahtjevi tajnosti, povjerljivosti, cjelovitosti, objektivnosti, neovisnosti i nepristranosti svih sudionika u rješavanju pritužbe.

Postupak rješavanja pritužbi vodi Rukovoditelj sustava upravljanja koji o tome obavještava Ravnatelja.
Kada se radi o pritužbi na rad HAA, a:
Ravnatelj je izravno povezan s aktivnostima na koje se pritužba odnosi, odluku će donijeti Načelnik koji nije bio izravno povezan s aktivnostima na koje se pritužba odnosi
Rukovoditelj sustava upravljanja je izravno povezan s aktivnostima na koje se pritužba odnosi, postupak će provesti njegov zamjenik,
djelatnik HAA je izravno povezan s aktivnostima na koje se pritužba odnosi taj djelatnik ne sudjeluje u rješavanju pritužbe.

Rok za rješavanje pritužbe, ukoliko je moguće, ne bi trebao biti duži od tri mjeseca od dana zaprimanja pritužbe.

Istraga i odluka o pritužbama ne smiju rezultirati nikakvim diskriminirajućim aktivnostima protiv podnositelja pritužbe.


[bookmark: _Toc231478530]Rješavanje pritužbe
[bookmark: _Toc231478531]Zaprimanje
Pritužbe moraju biti dostavljene u pisanom obliku  s pripadajućim dokazima, informacijama i pojašnjenjima kojima podnositelj pritužbe dokazuje da se radi o pritužbi.
Sve pritužbe zaprimljene e-mailom prosljeđuju se na adresu: prituzbeizalbe@akreditacija.hr. Pritužbe zaprimljene poštom skeniraju se i dostavljaju na istu mail adresu.
Rukovoditelj sustava upravljanja redovito provjerava pristigle pritužbe.

[bookmark: _Toc231478532]Preispitivanje, validacija i prihvatljivost pritužbe
Rukovoditelj sustava upravljanja preispituje pritužbu i utvrđuje radi li se o pritužbi na akreditacijske aktivnosti za koje je HAA odgovorna, te u tom slučaju traži od pisarnice da otvori predmet pritužbe.

Rukovoditelj sustava upravljanja, po potrebi u suradnji s nadležnim Načelnikom, preispituje pritužbu i utvrđuje na koga se odnosi (na rad HAA ili TOS-a) i da li je razlog za pritužbu nedvosmisleno naveden i obrazložen te jesu li priloženi dokazi. 
Ukoliko se utvrdi da nema elemenata pritužbe ili pritužba nije u nadležnosti HAA, Rukovoditelj sustava upravljanja pritužbu odbacuje, a ako nema dovoljno dokaza traži dopunu.

[bookmark: _Toc231478533]Obavijest podnositelju
U svakom od navedenih slučajeva o zaprimljenoj pritužbi Rukovoditelj sustava upravljanja obavještava podnositelja u pisanom obliku, po mogućnosti u roku od 10 kalendarskih dana od zaprimanja pritužbe, Ob 7.12-01-01 Obavijest o zaprimanju pritužbe.
Ako podnositelj pritužbe ne dostavi tražene informacije u zadanom roku, pritužba neće ići u daljnje rješavanje o čemu je podnositelj pritužbe obaviješten prilikom traženja dopune.

[bookmark: _Toc231478534]Utvrđivanje nadležnosti akreditacijskog tijela i odgovrne osobe
Ukoliko se zaprimi pritužba na rad neakreditiranih koja se posredno ili neposredno predstavljaju kao da su akreditirana takva pritužba će se smatrati da nije u nadležnosti HAA. Takve prituže će se evidentirati radi buduće potencijalne suradnje s tim tijelima i ako je potrebno ravnateljica će poduzeti daljnje pravne mjere.

Osoba odgovorna za rješavanje pritužbe
Ukoliko se utvrdi da je riječ o pritužbi Rukovoditelj sustava upravljanja u dogovoru s Ravnateljem određuje neovisnu odgovornu osobu područja za rješavanje pritužbe. 
Na zahtjev Rukovoditelja sustava upravljanja, Pisarnica odgovornoj osobi područja omogućava pristup predmetu pritužbe.

[bookmark: _Toc231478535]Prikupljanje informacija i dokaza
Imenovana odgovorna osoba područja pritužbe koje se odnose na rad akreditiranog tijela u području akreditacije, kada je prikladno, najprije dostavlja akreditiranom tijelu, s zahtjevom da dostave svoje očitovanje i dokaze potrebne za validaciju pritužbe.
U svrhu rješavanja pritužbe, TOS je Ugovorom o obavljanju poslova akreditacije obvezan surađivati s HAA. U suprotnom, HAA će poduzeti odgovarajuće mjere sukladno pravilima i postupcima HAA.

Odgovorna osoba područja prikuplja, urudžbira u klasu predmeta pritužbe i analizira dostavljene dokaze, a prema potrebi se konzultira s Rukovoditeljem sustava upravljanja i/ili s nadležnim Načelnikom. Ukoliko se utvrdi da je potrebno ići u izvanredni nadzor odgovorna osoba područja u suradnji s Rukovoditeljem sustava upravljanja daje obrazloženje s prijedlogom ocjeniteljske skupine na odobrenje Ravnatelju. Nakon prikupljenih svih potrebnih informacija i provedene analize odgovorna osoba područja predlaže zaključke o opravdanosti pritužbe i ukoliko je pritužba opravdana predlaže potrebne mjere/radnje, Ob 7.12-01-02 Izvještaj o pritužbi. Popunjeni obrazac dostavlja se Rukovoditelju sustava upravljanja koji nakon pregleda izrađuje prijedlog odluke i dostavlja Ravnatelju.


[bookmark: _Toc231478536]Donošenje odluke
Ravnatelj na temelju analize i predloženih zaključaka donosi odluku o utemeljenosti pritužbe i predloženim radnjama, Ob 7.12-01-02 Izvještaj o pritužbi ili traži dopune prije konačnog donošenja odluke.

[bookmark: _Toc231478537]Obavještavanje podnositelja o napretku i odluci
Rukovoditelj sustava upravljanja odluku urudžbira u predmet pritužbe i obavještava podnositelja u pisanom obliku o odluci, Ob 7.12-01-03 Obavijest o rješenju pritužbe. 
U bilo kojoj fazi rješavanja pritužbe, na zahtjev podnositelja ili kada je to potrebno zbog duljeg trajanja postupka, HAA će podnositelju dostaviti informaciju o statusu i napretku rješavanja pritužbe.

[bookmark: _Toc231478538]Provedba potrebnih mjera
Ako se pritužba odnosi na rad akreditiranog tijela u području akreditacije, kada je prikladno, Načelnik obavještava TOS o utemeljenosti pritužbe. 
U slučaju utemeljenosti pritužbe zaposenik odgovoran za provedbu mjera (Načelnik ili Voditelj postupka) poduzeti će propisane i odobrene mjere.

Informacije o utemeljenim pritužbama na rad akreditiranog tijela uzimaju se u obzir u postupku akreditacije i redovitim nadzornim pregledima HAA. Informacije se dostavljaju nadležnom Načelniku koji ih upisuje u "rizike nakon ocjene" trenutne ocjene te potrebne informacije o pritužbi dostavlja vodećem ocjenitelju prilikom planiranja slijedeće ocjene.

[bookmark: _Toc231478539]Zatvaranje pritužbe
Dostavom Obavijesti o rješenju pritužbe podnositelju završava postupka o odlučivanju o pritužbi. Predmet se formalno zatvara nakon provedbe svih utvrđenih mjera i urudžbiranja pripadajuće dokumentacije.

[bookmark: _Toc231478540]Žalbe
[bookmark: _Toc231478541]Žalba/Appeal
zahtjev tijela za ocjenjivanje sukladnosti (akreditirano tijelo i tijelo u postupku akreditacije) za preispitivanje bilo koje negativne odluke o akreditaciji koji se odnosi na njegov željeni status akreditacije.

[bookmark: _Toc231478542]Opće
Postupak akreditacije koji je predmet žalbe stavlja se u stanje mirovanja za vrijeme rješavanja žalbe.

Žalbe rješava Odbor za žalbe (u nastavku: Odbor) - nepristrano i neovisno tijelo koje odlučuje o žalbama na odluke o akreditaciji:
obustava postupka akreditacije
dodjela akreditacije
proširenjem ili suženjem područja akreditacije 
suspenzija
povlačenje akreditacije
Odbor ima predsjednika i dva člana koje imenuje Ravnatelj HAA, na prijedlog Akreditacijskog vijeća, ovisno o sadržaju žalbe koju treba riješiti.
Članovi Odbora za svaki pojedini slučaj odabiru se iz redova vodećih ocjenitelja, stručnih ocjenitelja ili eksperata HAA. Prema potrebi Akreditacijsko vijeće može predložiti jednog svog člana kao dodatnog člana Odbora za žalbe.
Odluku o rješenju žalbe donosi Predsjednik i dva člana Akreditacijskog vijeća.

U cilju osiguranja neovisnosti, nepristranosti i objektivnosti, u rješavanje ne smiju biti uključene osobe koje su posredno ili neposredno bile uključene ili povezane s aktivnostima na koje se žalba odnosi.
Povjerljivost i tajnost osiguravaju se izjavama koje potpisuju članovi Odbora.

Istraga i odluka o žalbama ne smije rezultirati nikakvim diskriminirajućim aktivnostima protiv podnositelja pritužbe.
[bookmark: _Toc231478543]Rješavanje žalbe
[bookmark: _Toc231478544]Zaprimanje
Žalba se mora podnijeti u pisanom obliku u roku od 15 kalendarskih dana od dana donošenja odluke na koju se podnosi žalba, mora sadržavati dokaze, dokumentaciju i zapise kojima se dokazuje osnovanost žalbe.
Sve žalbe zaprimljene e-mailom prosljeđuju se na adresu: prituzbeizalbe@akreditacija.hr. Žalbe zaprimljene poštom skeniraju se i dostavljaju na istu mail adresu.
Rukovoditelj sustava upravljanja redovito provjerava pristigle žalbe.

[bookmark: _Toc231478545]Preispitivanje, validacija i prihvatljivost žalbe
Rukovoditelj sustava upravljanja preispituje žalbu i utvrđuje radi li se o žalbi  prema definiciji u 2.2.1. te u tom slučaju traži od Pisarnice da otvori predmet žalbe.

Rukovoditelj sustava upravljanja u suradnji Ravnateljem preispituje dostavljenu dokumentaciju i utvrđuje da li je razlog za žalbu nedvosmisleno naveden i obrazložen te jesu li priloženi dokazi. 
Ukoliko se utvrdi da predmet žalbe nije odluka o akreditaciji žalba se odbacuje i podnositelj se obavještava o mogućnosti podnošenja pritužbe.

[bookmark: _Toc231478546]Obavijest podnositelju
Rukovoditelj sustava upravljanja, po mogućnosti u roku od 10 kalendarskih dana, obavještava podnositelja o zaprimanju žalbe u pisanom obliku, Obavijest o zaprimanju žalbe. 

[bookmark: _Toc231478547]Imenovanje Odbora za žalbe
Ukoliko se utvrdi da je riječ o žalbi Ravnatelj imenuje Odbor za žalbe kojem omogućuje pristup sadržaju žalbe i svoj dostavljenoj dokumentaciji kojom se dokazuje osnovanost žalbe kao i potpuni pristup akreditacijskom predmetu u kojem je donesena odluka koja je predmet žalbe. 

[bookmark: _Toc231478548]Prikupljanje informacija i dokaza
Odbor može zatražiti dopunu dokaza, dodatnih informacija i zapisa od podnositelja, kada je to potrebno. Ako podnositelj žalbe ne dostavi tražene informacije u zadanom roku, žalba neće ići u daljnje rješavanje o čemu je podnositelj obaviješten prilikom traženja dopuna, Zahtjev za dopunom dokumentacije.

Na temelju pregleda zapisa o provedbi postupka koji je predmet žalbe i pregleda druge potrebne dokumentacije, Odbor ocjenjuje opravdanost odluke HAA, na koju je podnositelj uložio žalbu.
Odbor na temelju analize predlože zaključake o utemeljenosti žalbe te Izvještaj o rješavanju žalbe predaje Predsjedniku Akreditacijskog vijeća.

[bookmark: _Toc231478549]Donošenje odluke
Predsjednik i dva člana Akreditacijskog vijeća donose Odluku o utemeljenosti žalbe koju predaju Ravnatelju. Odlukom se može utvrditi da je žalba utemeljena ili se odbaciti i potvrditi prvobitna odluka. Ravnatelj osigurava provedbu donesene odluke. 
Odluka je konačna i ne može biti predmet ponovne žalbe.

[bookmark: _Toc231478550]Obavještavanje podnositelja o napretku i odluci
Rukovoditelj sustava upravljanja urudžbira sve potrebne dokumente u predmet žalbe i obavještava podnositelja u pisanom obliku o odluci, Obavijest o rješenju žalbe.
U bilo kojoj fazi rješavanja žalbe, na zahtjev podnositelja ili kada je to potrebno zbog duljeg trajanja postupka, HAA će podnositelju dostaviti informaciju o statusu i napretku rješavanja žalbe.

[bookmark: _Toc231478551]Provedba potrebnih mjera
U slučaju da je žalba utemeljena Rukovoditelj sustava upravljenja u dogovoru s Ravnateljem imenuje odgovornu osobu koja će provesti potrebne mjere/radnje u skladu s donesenom Odlukom.
Mjere mogu uključivati ponovno razmatranje odluke o akreditaciji, provođenje dodatnih ocjena, izmjenu dokumentacije, provedbu popravnih radnji ili druge aktivnosti potrebne za otklanjanje utvrđenih nedostataka.
Za svaku mjeru određuje se odgovorna osoba, rok provedbe i način praćenja djelotvornosti. Kada je potrebno, otvara se nesukladnost i provode se popravne radnje u skladu s postupkom P 9.5-01 Nesukladnosti i popravne radnje.
Ako žalba nije utemeljena, dodatne radnje nisu potrebne.

[bookmark: _Toc231478552]Zatvaranje žalbe
Dostavom Obavijesti o riješenu žalbe podnositelju završava postupka o odlučivanju o žalbi. 
Predmet se formalno zatvara nakon provedbe svih utvrđenih mjera i arhiviranja pripadajuće dokumentacije.  
Rezultati utvrđenih mjera za rješavanje žalbe koriste se za poboljšanje sustava upravljanja ili procesa.

Odluka je konačna i ne može biti predmet ponovne žalbe.

[bookmark: _Toc231478553]Evidencija pritužbi i žalbi
Rukovoditelj sustava upravljanja vodi evidenciju o pristiglim pritužbama i žalbama, njihovoj utemeljenosti i stausu rješavanja te prema potrebi radi analizu te izvještava Ravnatelja.

Obavijest o zaprimanju pritužbe
Izvještaj o pritužbi
Obavijest o rješenju pritužbe
Odluke o imenovanjima
Obavijest o zaprimanju žalbe
Zahtjev za dopunom dokumentacije
Izvještaj o rješavanju žalbe
Odluku o utemeljenosti žalbe
Obavijest o rješenju žalbe

